CELEX: 22011D0763
Language: sk
Date: 2011-11-14 00:00:00
Title: 2011/763/EÚ: Rozhodnutie Spoločného výboru č. 40/2011 zo 14. novembra 2011 zriadeného na základe Dohody o vzájomnom uznávaní medzi Európskym spoločenstvom a Spojenými štátmi americkými, ktoré sa týka zaradenia orgánov na posudzovanie zhody do sektorovej prílohy o elektromagnetickej kompatibilite

26.11.2011   
            
            
               SK
            
            
               Úradný vestník Európskej únie
            
            
               L 313/45
            
         ROZHODNUTIE SPOLOČNÉHO VÝBORU č. 40/2011
   zo 14. novembra 2011
   zriadeného na základe Dohody o vzájomnom uznávaní medzi Európskym spoločenstvom a Spojenými štátmi americkými, ktoré sa týka zaradenia orgánov na posudzovanie zhody do sektorovej prílohy o elektromagnetickej kompatibilite
   (2011/763/EÚ)
   SPOLOČNÝ VÝBOR,
   so zreteľom na Dohodu o vzájomnom uznávaní medzi Európskym spoločenstvom a Spojenými štátmi americkými, a najmä na jej články 7 a 14,
   keďže spoločný výbor má prijímať rozhodnutia o zaradení orgánu alebo orgánov na posudzovanie zhody do sektorovej prílohy,
   ROZHODOL TAKTO:
   
               1.
            
            
               Orgány na posudzovanie zhody uvedené v dodatku A sa dopĺňajú do zoznamu orgánov na posudzovanie zhody v stĺpci „prístup ES na trh USA“ v oddiele V sektorovej prílohy o elektromagnetickej kompatibilite.
            
         
               2.
            
            
               Strany sa dohodli na špecifickom rozsahu zaradenia orgánov na posudzovanie zhody uvedených v dodatku A do uvedeného zoznamu, pokiaľ ide o výrobky a postupy posudzovania zhody, a tento rozsah budú zachovávať.
            
         Toto rozhodnutie vypracované dvojmo podpisujú zástupcovia spoločného výboru, ktorí sú oprávnení konať v mene strán na účely zmeny a doplnenia uvedenej dohody. Toto rozhodnutie nadobúda účinnosť dňom posledného podpisu.
   
      
         
            Za Spojené štáty americké
         
         James SANFORD
         Vo Washingtone 8. novembra 2011
      
      
         
            Za Európsku úniu
         
         Fernando PERREAU DE PINNINCK
         V Bruseli 14. novembra 2011
      
   
   
      Dodatok A
      
         Orgány na posudzovanie zhody ES, ktoré sa dopĺňajú do zoznamu orgánov na posudzovanie zhody v stĺpci „prístup ES na trh USA“ v oddiele V sektorovej prílohy o elektromagnetickej kompatibilite
      
      
                  TÜV Rheinland-EPS B.V.
               
            
                  Smidshornerweg 18
               
            
                  NL-9822 ZG Niekerk
               
            
                  THE NETHERLANDS
               
            
                  Bicon Laboratories B.V. (BICON)
               
            
                  Waterdijk 3A, 5705 CW Helmond
               
            
                  P.O. Box 118, 5700 AC Helmond
               
            
                  THE NETHERLANDS
               
            
                  SIQ – Slovinský inštitút kvality a metrológie
               
            
                  Tržaška cesta 2
               
            
                  SI-1000 Ljubljana
               
            
                  SLOVENIA